L 182/54
SL
Uradni list Evropske unije
19.7.2023
4.3.
Šteje se, da je poveljnik odgovoren za vsakršno ugotovljeno manipulacijo sistema VMS plovila, ki naj bi povzročila motnje v delovanju sistema ali potvorila sporočila o položaju.
Za vsako kršitev se naložijo kazni, ki jih določa madagaskarska zakonodaja.
Poveljnika ni mogoče šteti za odgovornega za motnje v delovanju komunikacijskih sistemov iz točke 4.2. 4.4.
Skupni odbor je obveščen o vsakršnem morebitnem sporu.
5.
Sprememba pogostnosti pošiljanja sporočil o položaju 5.1.
Na podlagi utemeljenih elementov, ki bi lahko dokazovali kršitev, lahko madagaskarski center za spremljanje ribištva od centra države zastave za spremljanje ribištva zahteva skrajšanje intervala pošiljanja sporočil o položaju plovila na 30 minut za določeno obdobje preiskave, pri čemer se izvod zahtevka pošlje Uniji. 5.2.
Madagaskar ustrezne dokaze predloži centru države zastave za spremljanje ribištva in organom Unije. 5.3.
Center države zastave za spremljanje ribištva začne brez odlašanja centru Madagaskarja za spremljanje ribištva pošiljati sporočila o položaju v krajših presledkih. 5.4.
Madagaskarski center za spremljanje ribištva center države zastave za spremljanje ribištva in Unijo takoj obvesti o koncu inšpekcijskega postopka. 5.5.
Po izteku obdobja preiskave Madagaskar obvesti center države zastave za spremljanje ribištva in Unijo o morebitnem razvoju dogodkov.
6.
Veljavnost sporočil VMS v primeru spora V primeru spora med pogodbenicama so edini verodostojni podatki o položaju tisti, ki jih zagotovi sistem VMS.
Oddelek 5 Opazovalci
1.
Opazovanje ribolovnih dejavnosti 1.1.
Pogodbenici priznavata, kako pomembno je spoštovati nacionalni program opazovanja in obveznosti iz resolucij IOTC, ki se uporabljajo, v zvezi s programom znanstvenega opazovanja. 1.2.
Za ta namen: 1.2.1. mora vsako plovilo med prisotnostjo na ribolovnem območju Madagaskarja imeti na krovu opazovalca ribolova.
Vsaj 30 % plovil mora vkrcati opazovalce, ki jih imenuje madagaskarski organ.
Za preostalih 70 % se prisotnost opazovalcev po potrebi organizira prek regionalnih programov opazovanja ali programov elektronskega opazovanja.
1.2.2.
Naloga opazovalcev je nadzor uporabe točke 1.1 ali po potrebi zbiranje znanstvenih informacij, ki jih opredeli pristojni madagaskarski nacionalni institut ali skupna znanstvena delovna skupina.
2.
Določena plovila in imenovani opazovalci 2.1.
Ob izdaji dovoljenja za ribolov madagaskarski organ objavi in po potrebi posodobi seznam plovil, izbranih za vkrcanje madagaskarskega opazovalca, ob upoštevanju ciljev iz točke 1.2.1. 2.2.
Madagaskarski organ ta seznam pošlje organom Unije in zadevnim lastnikom plovil po elektronski pošti, in sicer takoj, ko je objavljen ali posodobljen.
Če se eno od izbranih plovil srečuje s pomanjkanjem prostora, ki je ustrezno dokumentirano in nastane zaradi varnostnih zahtev, ki so zlasti povezane s piratstvom, madagaskarski organ zaradi upoštevanja navedenih razmer prilagodi seznam izbranih plovil, pri čemer zagotovi doseganje cilja iz točke 1.2.1. 2.3.
Ko je seznam plovil, izbranih za vkrcanje opazovalca, dokončan, Madagaskar hkrati obvesti zadevne lastnike plovil – ali njihove zastopnike –, ki morajo vkrcati opazovalca, imenovanega v skladu s točko 1.2.1.